stanford-oval/wikipedia huggingface dataset:
נונאטאק טנט

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  67°36′S 65°21′W﻿ / ﻿67.6°S 65.35°W﻿ / -67.6; -65.35
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנונאטאק טנט(למפת חצי האי האנטארקטי רגילה) בסיס חנרל ברנרדו אוהיגינס ריקלמהנונאטאק טנט(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק טנט(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק טנט
 
נונאטאק טנט (באנגלית: Tent Nunatak;מילולית: נונאטאק האוהל) הוא נונאטאק בצורת פרמידה, המהווה את הגבול הדרומי של מפרצון וירלווינד בחוף המזרחי של ארץ גרהאם בחצי האי האנטארקטי שבאנטארקטיקה.
היסטוריה > גילוי הנונאטאק

הנונאטק צולם מהאוויר על ידי השרות האנטארקטי של ארצות הברית בשנת 1940 (אשר תיארו אותו כ"נונאטק סלע בצורת אוהל"), ומופה על ידי סקר שטחי חסות איי פוקלנד בשנת 1947.
היסטוריה > מקור השם

שמו של הנונאטאק ניתן לו בשל צורתו.
לקריאה נוספת

• Defense Mapping Agency Hydrographic/Topographic Center, , P 274
נייט גריי

| --- | --- |

איש אקס, כפי שהוא מופיע על עטיפה אלטרנטיבית לחוברת New Mutants Vol.3 #25 ממאי 2011, אמנות מאת חורחה מולינה.
 סוג:  גיבור-על
 הוצאה לאור:  מארוול קומיקס
 הופעה ראשונה:  X-Man #1 (מרץ 1995)
 יוצרים:  ג'ף לואב, סטיב סקרוס לפי דמותו של קייבל
 מידע
 שם אמיתי:  נתניאל "נייט" גריי
 כינויים:  נייתן סאמרס, השמאן, נייתן גריי, זרע סאמרס, שרץ גריי, פלא מנהטן, נער הזהב של כיכר וושינגטון, הביאה השנייה, משמיד העולמות, מוטאנט אקס, מטרה אקס, נייט הגדול
 סטטוס:  פעיל
 מקום לידה:  צפון-מזרח ארצות הברית 
 מקצוע:  shaman, גיבור-על, לוחם חופש
 כוחות:  טלפתיה, פסיכומטריקה, יכולת חיזוי, יכולת מסע בין-ממדי
 חבר לשעבר בקבוצה:  אקס-מן המוטאנטים החדשים אקס-מן האפלים אחוות המוטאנטים של האבוק שותף של מדלין פריור, ת'רנודי והסנטרי
 אזרחות:  ארצות הברית 
 דמויות קשורות
 משפחה:  מיסטר סיניסטר (יוצר וסב מאמץ) סקוט סאמרס וג'ין גריי (הורים ממציאות חלופית, מתים) נייתן סאמרס (אח חורג ומקביל ממציאות חלופית)
 אויבים:  אפוקליפס, Holocaust, Sugar Man, דארק ביסט 
 
נת'ניאל גריי (באנגלית: Nathaniel Grey) הוא דמות בדיונית של גיבור-על מוטאנט המופיעה בחוברות הקומיקס אקס-מן ביקום מארוול קומיקס. האלטר אגו שלו הוא איש אקס (באנגלית: X-Man). הדמות הופיעה לראשונה ב-X-Man #1 משנת 1995, שנכתבה על ידי ג'ף לואב ואוירה על ידי סטיב סקרוס.
גריי הוא גרסה חלופית של קייבל שנוצר במציאות החלופית "עידן אפוקליפס" מהחומר הגנטי של סקוט סאמרס וג'ין גריי בידי נבל-העל מיסטר סיניסטר. שמו הפרטי נגזר מזה של סיניסטר, נתניאל אסקס, ושם המשפחה שלו מזה של אמו הגנטית ג'ין גריי. משום שלא נדבק בווירוס הטכנו-אורגני כמו קייבל, נייט קיבל כוחות טלפתיה וטלקינזיס עצומים, והוא אחד המוטאנטים החזקים ביותר בתקופת הזמן שלו. למרות הנרמז משמו, נייט היה חבר בקבוצת אקס-מן לתקופה קצרה, גם במציאות עידן אפוקליפס וגם במציאות הרגילה. הוא מוכר יותר בשמו האמיתי, אם כי לאחר אירועי אונסלוט, הוא מיוחס לרוב כאיש אקס. היה חבר באחוות המוטאנטים של האבוק, ולאחר חזרתו במהלך אירועי "שלטון אפל" חבר לקבוצת אקס-מן האפלים של נורמן אוסבורן. היה לאחרונה חבר בקבוצת המוטאנטים החדשים.
נונאטאק טיטאן

ערך זה עוסק בנונאטאק באנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 על שם:  טיטאן 
 גובה:  460 מ' 
 מיקום:  אזור הברית האנטארקטית,
 קואורדינטות:  72°09′00″S 68°43′00″W﻿ / ﻿72.15°S 68.7167°W﻿ / -72.15; -68.7167
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנונאטאק טיטאן(למפת חצי האי האנטארקטי רגילה) בסיס חנרל ברנרדו אוהיגינס ריקלמהנונאטאק טיטאן(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק טיטאן(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק טיטאן
 
נונאטאק טיטאן (באנגלית: Titan Nunatak) הוא נונאטאק רחב בפינה הדרומית-מזרחית של האי אלכסנדר, שלמול חופי חצי האי האנטארקטי, שבאנטארקטיקה.
הנונאטאק רחב, ופסגתו שטוחה. שיא גובהו 460 מטרים מעל פני הים.
הנונאטאק ממוקם בין נונאטאק קואול ונונאטאקי טתיס.
היסטוריה > גילוי ומיפוי הנונאטאק

הנונאטאק התגלה לראשונה עת שצולם מהאוויר על ידי לינקולן אלזוורת' בטיסתו מעל האזור ב־23 בנובמבר 1935.
הנונאטאק מופה לראשונה בהתבסס על תצלומי אוויר אלה על ידי וולפגנג לואיס גוטפריד יוארג.
בשל כיוון הצילום (מצפון מערב), לא היה ברור אם מדובר בפסגה הממוקמת באי אלכסנדר, או באי במפרץ ג'ורג' השישי.
סקר קרקעי שבוצע על ידי סקר שטחי חסות איי פוקלנד, אשר יצא מתחנת האי סטונינגטון, שמיפה את אזור הנונאטאק ב-7 בדצמבר 1949, גילה שמדובר בפסגה ולא באי.
היסטוריה > מקור השם

שמו של הנונאטאק ניתן לו על ידי הוועדה המייעצת לשמות אנטארקטיים של בריטניה.
השם ניתן בהתייחס לקרחון סאטורן הסמוך ("סאטורן" הוא שמו האנגלי של כוכב הלכת שבתאי), הנונאטק הסמוך לקרחון נקרא על שמו של הירח טיטאן - אחד הלוויינים של כוכב הלכת שבתאי.
לקריאה נוספת

• H. J. FALCON-LANG, D. J. CANTRILL and G. J. NICHOLS, , Journal of the Geological Society, 158, 709-724, 1 July 2001, https://doi.org/10.1144/jgs.158.4.709
• Fletcher, B. J., D. J. Beerling, S. J. Brentnall, and D. L. Royer (2005), , Global Biogeochem. Cycles, 19, GB3012, https://doi.org/10.1029/2005GB002495
ניב זהבי

| --- | --- |

 לידה:  4 בספטמבר 1976 (בן 48) ירוחם, ישראל 
 מדינה:  ישראל ישראל
 
ניב זהבי (נולד ב-4 בספטמבר 1976) משמש כמנחה וכרוז של אירועי ספורט מקומיים ובינלאומיים.
ביוגרפיה

זהבי נולד וגדל בירוחם ומתגורר בכפר סבא. 

בילדותו שיחק כדורסל בקבוצת הכדורסל הפועל ירוחם, בהמשך שיחק במספר קבוצות בליגות הנמוכות עד שפרש סופית בגיל 23.
אחרי שנה באילת, שם שימש בצוות הווי של מלון עבר לתל אביב שם שיחק בהצגה נאסר א-דין בתיאטרון הבימה. באותה עת התחיל לשמש כתחביב ככרוז הפועל תל אביב בכדרוסל מעונת 2003/4 עד לפירוק הקבוצה. במקביל שימש ככרוז של קבוצת הנשים של רמת השרון ובהמשך לאחר פירוק הפועל תל אביב עבד בין השאר בקבוצות: בני השרון, בני הרצליה נשים, מ.כ. הבקעה גברים והפועל חולון. החל מ-2013 משמש ככרוז של מכבי ראשון לציון כדורסל ומעונת 2019/20 משמש ככרוז של עירוני רעננה מהליגה הלאומית.
במקביל לעבודתו בקבוצות, החל מ-2010 משמש זהבי ככרוז של משחקי נבחרות ישראל בכדורסל והחל מ-2014 משמש ככרוז של משחקי נבחרת ישראל ומשחקי גמר הגביע בכדורגל. באוגוסט 2017 הנחה את טורניר אליפות אירופה בכדורסל שנערך בישראל. ובקיץ 2019 הנחה את טורניר אליפות אירופה בכדורסל לנבחרות עד גיל 20 שנערך בתל אביב ובו ניצחה נבחרת ישראל בפעם השנייה ברציפות.

בנוסף למשחקי כדורסל וכדורגל, זהבי מנחה בין השאר את משחקי חצאי גמר וגמר גביע המדינה בענפי הכדורעף, טניס, אתלטיקה וכדוריד. זהבי מזוהה בין השאר עם הנחיית המשחקים של הגילאים הצעירים כחלק מהעבודה המתמשכת שלו עם התאחדות הספורט לבתי ספר וטורנירי הסטרייטבול שהוא מנחה.
בנוסף לעבודתו ככרוז, זהבי מנחה טקסים ואירועים כדוגמת: פרס הספורט הישראלי של משרד התרבות והספורט, טקסים של ההתאחדות הישראלית לספורט נכים וטקסי זיכרון ציבורים.
הערות שוליים

↑  בני קימרון, רחוק מהפרקט: הכרוז של המדינה מושבת ויש לו הרבה מה לומר על זה, באתר Mynet כפר סבא, ‏24 באפריל, 2020
↑  יניב סול, קונצנזוס לאומי ושמו זהבי, באתר שבע, ‏21 בנובמבר, 2018
↑  סיפורו של כרוז: ניב זהבי מוכן ליורובאסקט: “אירוע השיא בקריירה שלי”, באתר איגוד הכדורסל, ‏30 באוגוסט, 2017
↑  סבב סטריטבול ישראל 2018 מגיע לכפר סבא, באתר One, ‏24 במאי, 2018
נונאטאק טגרה

| --- | --- |
אין תמונה חופשית
 מידע כללי
 גובה:  1,200 מ' 
 קואורדינטות:  69°34′53″S 71°02′54″W﻿ / ﻿69.581388888889°S 71.048333333333°W﻿ / -69.581388888889; -71.048333333333
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנונאטאק טגרה(למפת חצי האי האנטארקטי רגילה) בסיס חנרל ברנרדו אוהיגינס ריקלמהנונאטאק טגרה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק טגרה(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק טגרה
 
נונאטאק טגרה (באנגלית: Tegra Nunatak; בבולגרית: нунатак Тегра) הוא נונאטאק (מצוק סלעי שאינו מכוסה קרח) במערב רמת אלגר בצפון האי אלכסנדר, שבאנטארקטיקה.
אורכו של הנונאטק 2.6 קילומטרים בכיוון מזרח-מערב.
רוחבו של הנונאטאק 700 מטרים.
שיא גובהו של הנונאטאק 1,200 מטרים מעל פני הים.
הנונאטאק מתנשא מעל קרחון דיליוס, שמדרום מזרח לו; ומעל שדה השלג ניקולס שמצפון וממערב לו.
הנונאטאק ממוקם 5 קילומטרים צפונית - צפון-מזרחית לנונאטאק נבוש; 8.1 קילומטרים דרום-מזרחית מנונאטאק שו; ו-9.38 קילומטרים דרומית - מזרחית מנונאטאק ליזארד.
היסטוריה > גילוי ומיפוי הנונאטאק

הראשונים שהגיעו אל הנונאטאק (ב-30 בינואר 1988) היה צוות הסקר הגאולוגי של חריסטו פימפירב (Христо Пимпирев), ובוריסלב קאמנוב (Борислав Каменов), שניהם אנשי המשלחת האנטארקטית הבולגרית הראשונה, וכן פיליפ נל (Philip Nell) ופיטר מארקיז (Peter Marquis) מהסקר האנטארקטי הבריטי.
הנונאטאק מופה על ידי סוקרים בריטיים בשנת 1978.
היסטוריה > מקור השם

הנונאטאק נקרא על שמו של המבצר הרומי העתיק טגרה, שבצפון-מזרח בולגריה.
לקריאה נוספת

הגאזט האנטארקטי הבולגרי (בבולגרית)
סוניה לאנג

| --- | --- |
אין תמונה חופשית
 לידה:  1 בנובמבר 1978 (בת 45) ניו ברנזוויק, קנדה
 שם לידה:  Sonja Elen Kisa 
 מדינה:  קנדה קנדה
 מקום מגורים:  טורונטו, אונטריו, קנדה
 השכלה:  אוניברסיטת "מאונט אליסון"
 מקצוע:  בלשנית, מתרגמת
 lang.sg
 
סוניה לאנג (באנגלית: Sonja Lang, בטוקי פונה jan Sonja; בעבר הייתה ידועה בשם סוניה אלן קיסה, באנגלית: Sonja Alan Kisa;‏ נולדה ב-1 בנובמבר 1978) היא בלשנית ואספרנטיסטית קנדית.
היא ידועה כמי שיצרה את השפה המתוכננת "טוקי פונה", המבוססת על עקרונות הדאואיזם. נוסף על כך, היא מתרגמת. היא תרגמה חלק מספר השירים "דאו דה ג'ינג" לאספרנטו ולאנגלית.
ביוגרפיה

נולדה וגדלה במונקטון שבניו ברנזוויק וגדלה במשפחה דו-לשונית. אימה דיברה את השפה הצרפתית ואביה אנגלית. במהלך לימודיה ולאחריהם רכשה בקיאות בחמש שפות, ובכללן בשפת העזר הבינלאומית המתוכננת אספרנטו. לדבריה, שפה זו היא שנתנה לה ההשראה לעסוק בפיתוח שפות.
בבגרותה עבדה לאנג בסוכנות תקשורת שסיפקה שירותי תרגום. בנוסף לימדה צרפתית במכללה קהילתית ועבדה באבטחת סייבר. בהמשך עבדה כמתרגמת סימולטנית עבור מועצת אירופה.
כיום היא מתגוררת בטורונטו שבקנדה.
יצירת השפה טוקי פונה

בשנת 2001 לקתה לאנג בדיכאון. כדרך לפשט את מחשבותיה ולהתמודד עימו, פיתחה לאנג את השפה. בהמשך הביעה תקווה שהשפה הפשוטה שנבנתה תחילה מ-120 מילים בלבד תוכל לעודד אנשים לעבד דברים ולפתח חשיבה חיובית בהתאם להיפוטזת ספיר-וורף הקובעת כי יש יחס בין הקטגוריות הלשוניות בהן אדם מדבר לאופן שבו הוא מבין את העולם ומתנהג בו. השפה ובנייתה הושפעה גם מרעיונות דאואיסטיים שהשפיעו על לאנג.
גרסה מוקדמת של השפה שוחררה על ידי לאנג לרשת בשנת 2001 והחלה לצבור פופולריות וקהילת דוברים קטנה. בשנת 2014 פרסמה ספר מורחב יותר בשנם 'טוקי פונה: שפת הטוב', שיצא בשנת 2016 גם בשפה הצרפתית. בשנת 2021 פרסמה לאנג מילון טוקי פונה מורחב, הכולל מספר מילים בסיסיות חדשות ובעיקר כ-11 אלף ערכים המורכבים מצירופי המילים הבסיסיות בטוקי פונה ותרגומים אפשריים שלהם לאנגלית, וכן מילים באנגלית ותרגומים אפשריים שלהם לצירופי מילים בטוקי פונה. מילון זה התבסס על השימוש של חברי קהילת הטוקי פונה ברשת.
ראו גם

טוקי פונה
ניז'ר (נהר)

| --- | --- |

נהר הניז'ר
 מידע כללי
 אורך:  4,167 ק"מ
 ספיקה ממוצעת:  9,570 מ"ק לשנייה
 אגן ניקוז:  2,090,000 קמ"ר
 מוצא:  גינאה רמות גינאה
 יובלים:  Sokoto River, Sota River, Kaduna River, טינקיסו, Milo River, Goroubi, Anambra River, Alibori River, Oli River, In-Ates, Sankarani River, Mékrou River, Bani River, נהר בנו, Dallol Bosso, Béli River, Sirba River, Gorouol, Tapoa River, Gurara River 
 שפך:  ניגריה מפרץ גינאה
 מדינות באגן הניקוז:  אלג'יריה אלג'יריה בורקינה פאסו בורקינה פאסו בנין בנין גינאה גינאה חוף השנהב חוף השנהב מאלי מאלי ניגריה ניגריה ניז'ר ניז'ר צ'אד צ'אד קמרון קמרון
 אגן הניקוז של נהר ניז'ר אגן הניקוז של היובל בנואה שאינו מתואר טוב במפה הראשית
 אגן הניקוז של נהר ניז'ר ואגן הניקוז של היובל בנואה שאינו מתואר טוב במפה הראשית
 
ניז'ר הוא הנהר השלישי בגודלו מבין נהרות יבשת אפריקה, אחרי הנילוס ונהר קונגו, ואורכו 4,167 ק"מ. הניז'ר מתחיל את זרימתו ברמות גינאה (Hauts plateaux de Guinée), במרחק של 250 ק"מ מהאוקיינוס האטלנטי. הוא זורם צפונית-מזרחית לאורך אלפי קילומטרים עד שהוא מגיע למרכז מאלי. שם ערוצו נוטה ופונה לכיוון דרום-מזרח, עובר בניז'ר ובגבולה עם בנין, וזורם בניגריה עד שנשפך אל מפרץ גינאה. במקום שפכו לאוקיינוס, יוצר הניז'ר דלתה עצומה בשטח של כ-25,000 קמ"ר, המכוסה ביצות וחורשות סבוכות של עצי מנגרוב.
בשנת 2023 התרחש אסון טביעת הספינה בנהר ניז'ר בו נהרגו מעל ל-100 אנשים.
ראו גם

הפארק הלאומי W
ניזאם אל-מולכ

אבו עלי אל-חסן א-טוסי (ابو علي ابن حسن طوسي; 1018-12 באוקטובר 1092) המוכר בתואר הכבוד שלו ניזאם אל-מולכ (نظام الملك, בתעתיק מדויק: נט'אם אלמלכ) היה מלומד פרסי ווזיר גדול בשושלת הסלג'וקית.
נולד בשנת 1018 בעיר טוס שבפרס (היום משהד). הוא עלה לגדולה תחת הע'זנים ועד שנת 1059 הספיק להפוך לשליט מחוז ח'וראסאן כולו, מטעמם. למן שנת 1063 כיהן כווזיר גדול תחת אלפ ארסלאן (1063-1072) ובנו מאלכ שאה הראשון (1072-1092). הוא השאיר חותם גדול על הארגון והאדמיניסטרציה של האימפריה הסלג'וקית ומוסדותיה, ועל כן זכה לכינויו שמשמעותו "מארגן המדינה". הוא היה חוליה מקשרת בין הח'ליפים העבאסיים והסולטאנים הסלג'וקים לבין יריביהם השונים ובהם הפאטמים והבויהים.
מעבר להשפעתו יוצאת הדופן כווזיר שהחזיק בכוח עליון, נודע ניזאם אל-מולכ בבניית מדרסות רבות בערים המרכזיות של הממלכה. המדרסה, בית מדרשה ללימודי דת אסלאמיים, החל את דרכו בעשורים הראשונים של המאה ה-11. עם המדרסות הראשונות שנבנו נמנית מדרסת הניזאמיה בבגדאד. מוסדות אלה היוו[דרוש מקור] את המודל לצמיחתן של אוניברסיטאות מקבילות באירופה במאות הבאות.
ניזאם אל-מולכ כתב ספר עב כרס בפרסית תחת השם "סיאסה אלנזא" (ספר הממשל). הוא כתב גם ספר אחר מסוגת "מראות למלכים" - ספר ייעוץ והדרכה לבעלי שררה לעתיד - בשם "דוסתור אל-ווזארא" (תעתיק מדויק: דסתור אלוזראא') במטרה להכשיר את בנו לווזירות.
מותו

ניזאם אל-מולכ נרצח בדרך מאספהאן לבגדאד ב-12 באוקטובר 1092. הוא נדקר למוות בידי מרצח מכת החשישיון שנשלח על ידי מייסד הכת חסן-י סבאח. המרצח התחפש לעני וניגש לאפריון שבו נישא ניזאם אל-מולכ באותה העת, התנפל עליו ודקר אותו.
סביב מותו של ניזאם אל-מולכ נתחברו אגדות רבות. לפי גרסה אחת בצעירותו הוא חתם על ברית עם עומר ח'יאם וחסן-י סבאח שבמידה ואחד מהם יעלה לגדולה הוא יסייע לשני האחרים לעשות גם כן. כשעלה לוזירות תחת אלפ ארסלאן הוא הציע לשני רעיו משרות רמות דרג בחצר. עומר ח'יאם סירב וביקש תחת זאת שיועמדו לרשותו כספים מספיקים על מנת להמשיך את לימודיו ללא הפסקה וניזאם אל-מולכ עשה כן ואף בנה בשבילו מצפה כוכבים. חסן-י סבאח הסכים ומונה לתפקיד פקידותי בחצר. לאחר שהתגלה שקשר נגד ניזאם כדי להחליפו כוזיר הוא ברח מהחצר ויחד עם חבורת תומכיו כבש בערמומיות את מבצר אלמות באיראן. כנקמה בניזאם אל-מולכ הוא הורה על רציחתו.
לפי גרסה אחרת חיסולו הוזמן בידי מאלכ שאה הראשון מתוך מאבק כוח פנימי בחצר או לחלופין לאחר פולמוס דתי בין סונים ושיעים שערך בחצר ולאחריו המיר מאלכ שאה את דתו לשיעה. לאחר מכן הזמינו מלומדים מהניזאמיה את ההתנקשות בו כדי לנקום על רצח פטרונם. גרסה זו נותרה שנויה במחלוקת לאור יחסי הידידות הארוכים בין השניים.
סאלם אבו רביעה

סאלם אבו רביעה (בערבית: سالم ابو ربيعه) הוא איש ציבור ואיש חינוך. כיהן מאז שנת 2000 כראש המועצה המקומית כסייפה שבנגב. הוא זכה בבחירות בשנים 2000, 2004, 2008 ו-2013. ב-2018 הודח מתפקידו על ידי עבד אל עזיז נסאסרה.
לפני שרץ לבחירות בפעם הראשונה בשנת 2000 לראשות המועצה המקומית כסייפה, כיהן כמנהל בית ספר "חטיבת ביניים אבו רביעה" בכסייפה ולפני כן היה מורה. סאלם אבו רביע הוא בן שבט אבו רביעה, שבט בדואי המתגורר בנגב.
הערות שוליים

↑  תוצאות הבחירות של 2008 באתר ‏ Alarab בערבית
↑   תוצאות הבחירות המקומיות 2013, באתר הארץ, 23 באוקטובר 2013
↑  פורטל הבחירות למועצות המקומיות 2008
סאליף קייטה (קבוצת כדורגל)

ערך זה עוסק בקבוצת כדורגל ממאלי. אם התכוונתם למוזיקאי ממאלי, ראו .
מועדון הכדורגל סאליף קייטה (צרפתית: Jeunesse Sportive Centre Salif Keita) הוא מועדון כדורגל מהעיר במקו בירת מאלי. קבוצת הכדורגל של המועדון לא זכתה באף תואר במאלי (אליפות או גביע), אך שניים משחקניה הפכו לשחקני מפתח בנבחרת מאלי, סיידו קייטה ומחמדו דיארה.
המועדון נוסד על ידי כדורגלן העבר סאליף קייטה, שנחשב לאחד מגדולי הכדורגלנים בהיסטוריה של מאלי, וקרוי על שמו.
הקבוצה הופיעה פעם אחת במפעלים האפריקאיים, בעונת 1999 בגביע CAF, אך הודחה כבר בסיבוב הראשון.
שחקנים מפורסמים

מחמדו דיארה
מחמדו דיאלו
סיידו קייטה
מינטו דוקורה
קולי קאנטה
ג'יבריל סידיבה
ערך זה הוא קצרמרבנושא מועדוני כדורגל. אתם מוזמנים לתרום לוויקיפדיה ו.
נייט גריימס

| --- | --- |
אין תמונה חופשית
 לידה:  1 במאי 1996 (בן 28) לאס וגאס, נבדה, ארצות הברית
 עמדה:  פאוור פורוורד
 גובה:  2.03 מטרים
 מכללה:  אוניברסיטת המדינה של קליפורניה בפרזנו (2016–2020)
 דראפט:  לא נבחר, 2020
 קבוצות כשחקן
 2020–2021   2021–2022   2022   2022–:  קובראט   קנגורוז מכלן   גטינגן   הפועל אילת
 
נייט גריימס (באנגלית: Nate Grimes; נולד ב-1 במאי 1996) הוא כדורסלן אמריקאי המשחק בעמדת הפאוור פורוורד בהפועל אילת.
קריירה

גריימס שיחק בקבוצת הכדורסל של אוניברסיטת המדינה של קליפורניה בפרזנו בשנים 2016–2020. ב-25 בינואר 2020 הושעה בשל התנהגות מזיקה לקבוצה. ב-16 במרץ 2020 נעצר והואשם בפגיעה גופנית בבת זוגו.
לאחר שלא נבחר בדראפט 2020 ב-NBA, ב-24 בספטמבר 2020 חתם גריימס בקובראט מליגת העל הפינית. הוא העמיד ממוצעים של 16.7 נקודות, 12.6 ריבאונדים ו-1.7 אסיסטים למשחק.
ב-30 ביוני 2021 חתם בקנגורוז מכלן הבלגית, ורשם ממוצעים של 18 נקודות, 11.9 ריבאונדים, 1.4 חטיפות וחסימה אחת למשחק בשמונת המשחקים ששיחק במדיה.
ב-19 בפברואר 2022 חתם בגטינגן מהבונדסליגה הגרמנית.
ב-2 באוגוסט 2022 חתם בהפועל אילת.
הערות שוליים

↑  Terrence Payne, Rivals150 recruit commits to Fresno State, College Basketball | NBC Sports, ‏2014-09-28 (באנגלית אמריקאית)
↑  "Clipped From The Fresno Bee". The Fresno Bee. 2020-01-27. pp. B1. נבדק ב-2022-08-03.
↑  Zaeem Shaikh, Breaking: Former Fresno State star basketball player arrested Monday, The Collegian, ‏2020-03-17 (באנגלית אמריקאית)
↑  Fresno State's Nate Grimes arrested, charged with domestic abuse, BarkBoard.com (באנגלית אמריקאית)
↑  Basketball News, Scores, Stats, Analysis, Standings, www.eurobasket.com
↑  Nate Grimes naar Kangoeroes Mechelen, Het Nieuwsblad (בהולנדית (פלמית))
↑  Basketball News, Scores, Stats, Analysis, Standings, www.eurobasket.com
↑  נייט גריימס חתם בהפועל אילת לשתי עונות, באתר ONE‏, 2 באוגוסט 2022
↑  אור שקדי‏, הזר הרביעי של בית הלחמי: נייט גריימס חתם בהפועל אילת, באתר וואלה, 2 באוגוסט 2022
↑  מנהלת ליגת העל בכדורסל | נייט גריימס חתם בהפועל אילת לשנתיים, באתר basket.co.il
↑  https://twitter.com/hapoeleilat/status/1554474418138742784, Twitter
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נייט גריימס".
נעמן דילר

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  7 בינואר 1939 
 פטירה:  2004 (בגיל 64 בערך) 
 מדינה:  ישראל 
 ידוע בשל:  מעשי שוד שביצע
 תקופת הפעילות:  1956–1983 (כ־27 שנים)
 
נעמן דילר - לידור (7 בינואר 1939 – 2004) היה פורץ ישראלי. פרץ, בין השאר, לבנק הלוואה וחסכון בתל אביב ולמוזיאון לאמנות האסלאם בירושלים וגנב רכוש רב.
ביוגרפיה

נעמן דילר נולד לארנה ולצבי, חברי קיבוץ עין המפרץ. בהיותו בן שנה, עברה אמו לקיבוץ עין החורש, וכעבור שלוש שנים הצטרפו אליה בעלה ובנה.
ארנה פרידמן דילר הייתה אשת חינוך ואף עבדה כעוזרת בבית היתומים של יאנוש קורצ'אק בוורשה. לאחר עלייתה לישראל, פרסמה מאמרים חינוכיים רבים בכתבי העת של התקופה, כגון "אורים להורים". זאב גלר ראש עיריית כפר סבא מינה אותה ליועצת החינוכית של העירייה והיא שימשה בתפקיד זה במשך שנים רבות. היא נפטרה בגיל 103 והובאה למנוחות בעין החורש במאי 2012. נטמנה ליד בעלה ובנה, נעמן.
ב-1956 התגייס נעמן לצה"ל והתקבל לקורס טיס. במהלך הקורס, ערך תצוגת ארובטיקה מעל קיבוצו, ובעקבות זאת הודח מהקורס ונידון למאסר צבאי. בשנת 1959 נלכד גונב מבתי החברים בקיבוץ בזמן שהתקיימה בו הלוויה, וגורש מהקיבוץ.
משנת 1960 גר אצל דודתו בתל אביב ועבד כפקיד בבנק ובחברות ביטוח. ב-1964 החל לגנוב מכוניות ולפרוץ לחנויות.
ביוגרפיה > הפריצה לבנק להלוואה וחיסכון בתל אביב

באוקטובר 1967 ביצע דילר פריצה מתוכננת בקפידה, שנודעה בציבור כמתוחכמת ביותר, לבנק להלוואה וחיסכון בתל אביב, ששכן אז ברחוב דיזנגוף פינת שדרות בן-גוריון. תחילה בדק דילר את השטח באמצעות שיחות עם שכנים בשכונה בה ניצב הבנק, וחמישה חודשים לפני הפריצה החל לחפור במשך יומיים תעלה ברחוב שמאחורי הבנק, במסווה של עבודות בדיקה של מחלקת ההנדסה. לאחר שירות מילואים במלחמת ששת הימים והתקופה שקדמה לה, חזר לחפירות, והניח בתעלה צינור עם חוטי ברזל. בליל הפריצה, חיבר בלוני חמצן לקצה הצינור, הסיר את הסורגים בחלון הבנק, ניתק את האזעקה, הכניס את ציוד הפריצה, הדביק בחזרה את הסורגים וחזר לביתו להתקלח (דילר נודע כמי שהקפיד מאוד על ניקיון גופו). אז חזר לבנק ופרץ את דלת חדר הכספות בכלים לריתוך פלדה שבנה בעצמו, וגנב כסף ותכשיטים בשווי של כמעט חצי מיליון לירות (מעל ארבעה מיליון ש"ח במונחי 2023) משלוש כספות בנק ו-35 תאי כספות פרטיים. הוא העביר את השלל לביתו וחזר לבנק, אז העירו נקישותיו את אחד השכנים, שהזעיק את המשטרה. דילר נאבק בשוטרים כשניסה להימלט, אך נפצע ברגלו ביריות אקדח והובהל לבית החולים.
דילר נודע בעיתונות בכינויים כמו "הקיבוצניק הפורץ" ו"הפורץ הגאון". בתקופה זו שינה דילר את שם משפחתו ל"לידור". במשפטו נבדק על ידי פסיכיאטרים שקבעו כי הוא מגלה סימנים מוקדמים של סכיזופרניה. השופטים התחשבו בבריאותו, והוא נשלח לארבע שנות מאסר. לאחר שנתיים, בפברואר 1971, שוחרר.
ביוגרפיה > הפריצות אחרי השחרור מהכלא

בחצי השנה שעברה מאז ששוחרר מהכלא, אובחן אצל דילר סרטן עור, ואמו עברה לגור איתו. בתקופה זו ביצע דילר עוד 23 גנבות ופריצות, בהן גניבת 12 ציורים ורכוש מביתו של הצייר ראובן רובין. כחודש לאחר מכן נעצר והורשע בעשרות פריצות, שבהן נגנב רכוש בשווי 430 אלף לירות (כ-3 מיליון ש"ח במונחי 2023), שלא כולו אותר. ההערכה הפסיכיאטרית במשפטו קבעה כי הוא בעל אישיות סכיזואידית ונרקיסיסטית, והוא נידון לשבע שנות מאסר עם טיפול נפשי.
דילר שוחרר ב-1976, לאחר ריצוי שני שלישים מעונשו, ולאחר זמן נסע להולנד ללמוד רפואה טבעונית. האינטרפול הפיץ את תמונתו והזהיר: "נעמן דילר הוא עבריין מסוכן שיש לעקוב אחריו". דילר השיג דרכון גרמני, זייף את התמונה וגר באמסטרדם. בנובמבר 1977, לאחר שפרץ לחנות תכשיטים באמסטרדם, עצרה אותו המשטרה כשמרכבו התפתלו חוטים לעבר החנות ובידו שק תכשיטים ששוויים נאמד בלמעלה מחצי מיליון לירות(כ-700 אלף ש"ח במונחי 2023). הוא קושר לפריצות נוספות, ונידון לשלוש שנות מאסר. כששוחרר, ניסה ללמוד רפואה טבעונית בשוודיה, אך חזר להולנד בגלל קשיי שפה. הוא נתפס ונפצע כשגנב מכונית, וגורש ב-1980 חזרה לישראל.
לאחר ניסיון פריצה לסניף מרמורק של בנק לאומי, הוא נתפס ונפצע במאבק עם השוטרים, ושהה כשנה בכלא. ב-1982 זוכה מאשמת ניסיון פריצה אחר למכונית. בשנים שלאחר מכן גר בתל אביב, ונסע לעיתים קרובות להולנד.
ביוגרפיה > שוד השעונים הגדול

בשנת 1983 פרץ דילר לבדו למוזיאון לאומנות האסלאם בירושלים וגנב 106 שעונים נדירים בשווי עשרות מיליוני דולרים. גנבה זו נחשבת לגדולה בתולדות המדינה. הפריצה הייתה דומה במאפייניה לפריצה של דילר בבנק הלוואה וחיסכון בתל אביב. הפריצה נעשתה על פי תכנון קפדני הכולל האזנת סתר לשומרים ששהו בכניסה למוזיאון, רכישת אמצעי פריצה מיוחדים לחיתוך שקט של זכוכית ונטילת המוצגים בעלי השווי הגבוה ביותר מבין מוצגי המוזיאון. במהלך השנים, אחסן דילר את השעונים במקומות שונים בישראל ומחוצה לה, וניסה בנסיעותיו למכור אותם לסוחרי אמנות. במשך 25 שנה לא פוענח מקרה השוד, ורק בשנת 2008, ארבע שנים לאחר מותו, נחשף סיפור הפרשה.
בשנת 2003 נישא דילר לנילי שמרת, שהייתה חברתו בשנות ה-60 ושמרה איתו על קשר לסירוגין, לאחר שעברה לארצות הברית.
בריאותו של דילר התרופפה עם השנים, והוא סירב להקרנות לטיפול בסרטן העור שהתפשט אצלו. ב-2004 אושפז בתל השומר ושם מת. בצוואתו הוריש רכוש רב לרעייתו, ומספר שנים היו תהיות לגבי מקורו.
ב-2006 ניסתה שמרת באמצעות עורך דין להעריך את שוויים של ארבעים שעונים עתיקים מזהב ויהלומים שירשה מדילר, וכך נקשר שמו לפריצה המתוחכמת שאירעה ב-1983 במוזיאון לאמנות האסלאם. לאחר פיצוי סמלי לאלמנתו של דילר, הוחזרו השעונים למוזיאון ב-2008. אלמנתו של דילר הועמדה לדין בארצות הברית על החזקת רכוש גנוב, ונידונה לחמש שנות מאסר על תנאי ול-300 שעות עבודות שירות.
דילר לא הותיר אחריו ילדים.
הערות שוליים

1 2  דליה קרפל, נשר קצוץ כנפיים, באתר הארץ, 26 במאי 2004 - ייתכן שכתובת הבנק המדויקת הייתה בן-גוריון 47
1 2 3  חיים ריבלין, שוד השעונים הגדול: נעמן דילר - הקיבוצניק הדחוי שגם אחרי מותו ממשיך להפתיע, באתר הארץ, 29 באוקטובר 2008
↑  דני רכט, שכונת אפרים (שכנים א'), באתר האנציקלופדיה העירונית "תל.אביב.פדיה"
↑  יגאל לב, הנשר קצוץ הכנפיים, מעריב, 11 בינואר 1980
↑  ברק שר, אלמנת שודד השעונים מי-ם נשפטה לעבודות שירות בארה"ב, באתר הארץ, 4 במרץ 2010
סאבו (קרוואן)

| --- | --- |

SAABO
 מאפיינים כלליים
 נקרא גם:  typ-260-3-saabo
 יצרן:  סאאב
 שנות ייצור:  1964–1968
 הרכבה:  שוודיה שוודיה
 סיווג:  קרוואן
 אורך:  3.60 מטר (עם התקן גרירה)  2.74 מטר (ללא מוטות)
 רוחב:  1.84 מטר
 גובה:  2.00 מטר  1.80 מטר - גובה פנימי
 משקל:  230 ק"ג  350 ק"ג (משנת 1965)
סאבו (בשוודית: SAABO) הוא קרוואן מתוצרת יצרנית הרכב והמטוסים השוודית סאאב אשר יוצר בין השנים 1964–1968.
סך הכול יוצרו 438 יחידות.
"סאבו"

יכול להכיל משפחה של 4 נפשות (5 עם דרגש נוסף)
1 דלת כניסה - משמאל, בחלק הקדמי של הקרוואן
2 גלגלים
2 חלונות צד בחלק אחורי עליון של הקרוואן
חלונות קדמיים ואחוריים גדולים כך שהנהג הגורר יכול להביט ישירות במראה האחורית
שלדה וגוף - גוף קרוואן מפלסטיק עם מסגרת פלדה
בלמים: בלמים תוף הידראולי. בלם חניה חסר
מחיר היחידה: 4,950 קרונה שוודית, (משנת 1967 - 6,320 קרונה שוודית)
"סאבו" > תכולה

2 ספות
שולחן אוכל
כיור מטבח
2 ארונות בגדים
גז נפט נוזלי לשימוש: בישול, חימום ותאורה
תמונות

"סאבו" נגרר על ידי סאאב 95
"סאבו" נגרר על ידי סאאב 96
"סאאב 95" סטיישן, ומאחוריו "סאבו"